A-bouez eo rak an dud, er vro-se, o deus aon da lavarout o soñj, abaoe ar brezel diabarzh. Sikouret e vimp gant kevredigezhioù ar gouerien hag ar sindikadoù. Pezhioù c'hoari a vo savet diwar mennozhioù bet kinniget gant an dud. Hag a bep seurt a zo d'ober. Goulennet zo bet ganeomp, da skouer, sevel ur pezh c'hoari da gontañ d'an dud da betra e servij espern  arc'hant. Ur greizenn yec'hed en deus goulennet ganeomp sevel ur pezh c'hoari evit diskouez d'ar mammoù penaos diwall o bugale diouzh ar red kof, en ur implijout dour prop ha frouez naetaet. Ur benveg eo ar c'hoariva !   ».